कांग्रेस समर्थित दीपिका ने तीन पंचायतों का दौरा कर मांगे वोट
कुल्लू } नेउलीवार्ड से ज़िला परिषद के लिए कांग्रेस समर्थित उम्मीदवार दीपिका ने तीन पंचायतों का दौरा कर लोगों से घर-घर वोट मांगे। दीपिका ने कांग्रेस कार्यकर्ताओं और समर्थकों के साथ मिलकर जाणा, नथान और अरछंडी पंचायत क्षेत्र में प्रचार किया। दीपिका को खराहल में ससुराल तथा लरांकेलो में मायका है। उन्होंने दावा किया कि दोनों क्षेत्रों से खासा सहयोग मिल रहा है। दीपिका ने इस दौरान क्षेत्र के लोगों से वादा किया कि वे क्षेत्र के विकास के लिए अपनी पूरी ताकत झोंक देंगी। दीपिका के साथ मनाली कांग्रेस ब्लॉक के अध्यक्ष भुवनेश्वर सिंह गौड़ भी प्रचार में जुटे हैं। भुवनेश्वर ने क्षेत्र की जनता को जगह-जगह संबोधित करते हुए कहा कि क्षेत्र में विकास की कमी नहीं रखी जाएगी। उन्होंने कहा कि दीपिका के लिए कांग्रेस कार्यकर्ता पूरी तरह से एकजुट होकर कार्य कर रहे हैं और घर-घर, गांव-गांव जाकर प्रचार कर रहे हैं।
hin_Deva hin_Deva